laion/Wikipedia-Exotic huggingface dataset:
האיחוד הכל-אוקראיני "מולדת"

האיחוד הכל-אוקראיני "מולדת" (באוקראינית: Всеукраїнське об'єднання "Батьківщина" - בטקיבשצ'ינה) היא מפלגה פוליטית באוקראינה, בראשות יוליה טימושנקו. המפלגה חברה בראדה (הפרלמנט של אוקראינה) מאז שיוליה טימושנקו הקימה את הסיעה הפרלמנטרית שלה במרץ 1999. מאז 2008, המפלגה שותפה עם מפלגת העם האירופית לאחר נובמבר 2011 כשנאסר על המפלגות ליטול חלק בגושים פוליטיים של מפלגות לפרלמנט, המפלגה הפכה לכוח מרכזי בפוליטיקה האוקראינית כסיעה עצמאית. יוליה טימושנקו הפכה לאסירה פוליטית לאחר שוויקטור ינוקוביץ', נשיא אוקראינה דאז, הביא לכליאתה מ-5 באוגוסט 2011 ועד 22 בפברואר 2014. לאחר מהפכת 2014 בית המשפט העליון של אוקראינה ובית המשפט האירופי לזכויות האדם פסקו שיש לשחררה בהיעדר אישום פלילי. (2002-2012) אוקראינה – קדימה! בשם המפלגה הסוציאל-דמוקרטית האוקראינית (2002-2006) המצע האוקראיני "האספה"  (2002-2006) המפלגה הרפובליקנית של אוקראינה (מיזוג זמני עם "האספה") (2007-2012) מפלגת הרפורמות והסדר 2001 המפלגה השמרנית הרפובליקנית 2005-2007 (באופן זמני) מפלגת הדמוקרטים החופשיים 2013 רפורמות וסדר והחזית למען שינוי פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא האיחוד הכל-אוקראיני "מולדת" בוויקישיתוף אתר האינטרנט הרשמי של האיחוד הכל-אוקראיני "מולדת" (באוקראינית) האיחוד הכל-אוקראיני "מולדת", ברשת החברתית פייסבוק האיחוד הכל-אוקראיני "מולדת", ברשת החברתית אקס (טוויטר) האיחוד הכל-אוקראיני "מולדת", ביישום טלגרם האיחוד הכל-אוקראיני "מולדת", ברשת החברתית אינסטגרם האיחוד הכל-אוקראיני "מולדת", סרטונים בערוץ היוטיוב יוליה טימושנקו. האתר הרשמי Revolution in Orange: The Origins of Ukraine's Democratic Breakthrough by Anders Aslund (אנ') and Michael A. McFaul (אנ'), Carnegie Endowment for International Peace, 2006, ISBN 978-0-87003-221-9 State Building in Ukraine: The Ukrainian Parliament, 1990–2003 by Sarah Whitmore, Routledge, 2004, ISBN 978-0-415-33195-1], page 106 (Ukrainian)(באוקראינית) Всеукраїнське об'єднання "Батьківщина" All-Ukrainian Union Batkivshchyna, RBC Ukraine "There are 208 political parties in Ukraine - "Batkivshchyna" is the one". Vysokyi Val. 2014-06-16. Parliament passes law on parliamentary elections, Kyiv Post (17 November 2011) <%= item.timeFlag %>. "ITAR-TASS: World – Ukrainian Supreme Court closes Tymoshenko's 'gas case'". En.itar-tass.com. נבדק ב-2014-07-26. "Ukraine: Court "discontinues" examination of Tymoshenko human rights complaint". humanrightseurope.org. 2015-01-22. נבדק ב-2015-01-22. "ECHR:Tymoshenko suit over Ukraine treatment settled". dw.com/en. נבדק ב-2015-01-22. "Yatsenyuk became a leader of the "People's Front" political council, while Turchynov is a head of its headquarters" (באוקראינית). "Fatherland" has launched a website "Fair rates", Ba.org.ua (23 May 2016) DEMAND FAIR RATES, Taryfy.net (23 May 2016) Sobolev: Front for Change and Reform and Order Party to join Batkivschyna, Interfax-Ukraine (11 June 2013) Front for Change, Reforms and Order to dissolve for merger with Batkivshchyna – Sobolev, Ukrinform (11 June 2013))
אליסאו פריירה דוס סנטוס

אליסאו פריירה דוס סנטוס (בפורטוגזית: Eliseu Pereira dos Santos; נולד ב-1 באוקטובר 1983 ידוע כ"אליסאו") הוא כדורגלן עבר פורטוגלי ששיחק בעמדות המגן השמאלי והקיצוני. אליסאו נולד בעיר אנגרה דו אירואיז'מו שבאי טרסיירה לאם בעלת מסעדה ממוצא כף ורדי ולאב נהג אמבולנס. כבר בהיותו ילד הוריו התגרשו. בגיל 11 אליסאו התחיל לשחק בקבוצת ילדים מקומית, ובגיל 18 הצטרף למחלקת הנוער של בלננסש. בשנת 2002 אליסאו ערך את הופעת הבכורה שלו בקבוצה. בקיץ 2005 הושאל לוארזים על מנת לצבור דקות משחק. בקיץ 2006 חזר לבלננסש וקיבל בה יותר דקות משחק. בקיץ 2007 אליסאו חתם במאלגה ששיחקה אז בליגה השנייה בספרד. את העונה אליסאו סיים עם 3 שערים ב-37 משחקי ליגה ומאלגה חזר לליגת העל. גם בעונת 2008/2009 אליסאו היה בורג משמעותי בהרכב הקבוצה וסיים עם 7 שערים ב-36 משחקי ליגה. ב-25 ביוני 2009 אליסאו חתם בלאציו מהסרייה א' תמורת מיליון אירו. בלאציו, אליסאו רשם רק 2 הופעות ליגה וב-7 בינואר 2010 הושאל לריאל סרגוסה עד לסיום העונה. בעונת 2010/2011 אליסאו חזר למאלגה. ב-27 בספטמבר 2010 אליסאו הבקיע שער מ-25 מטר במשחק הליגה נגד ויאריאל בדקה הרביעית של המשחק, בדקה ה-41 הורחק לאחר פגיעה בקרלוס מרצ'נה. בקיץ 2011 נאצ'ו מונראל חתם במאלגה ואליסאו הוסט לעמדת הקשר. ב-3 באוקטובר 2012 אליסאו הבקיע צמד בניצחון 0-3 נגד אנדרלכט במסגרת שלב הבתים של ליגת האלופות. ב-24 ביולי 2014 חתם בבנפיקה ליסבון לשנתיים עם אופציה לעונה נוספת תמורת כמיליון וחצי אירו. בבנפיקה אליסאו התאחד עם ז'ורז'ה ז'זוש שאימן אותו בבלננסש. ב-10 באוגוסט 2014 אליסאו ערך את הופעת הבכורה שלו בבנפיקה במסגרת הסופר קאפ הפורטוגלי נגד ריו אבה בו ניצחה בנפיקה 2-3 בפנדלים לאחר תיקו 0-0 אחרי 120 דקות. ב-21 בפברואר 2015 אליסאו הבקיע את שער הבכורה שלו בבנפיקה בניצחון 1-3 נגד מוריירנסה. בסיום עונת 2017/2018 שוחרר מבנפיקה. בפברואר 2009 אליסאו זומן לראשונה לסגל נבחרת פורטוגל לקראת משחק הידידות נגד פינלנד. ב-10 ביוני 2009 אליסאו ערך את הופעת הבכורה שלו בנבחרת בתיקו 0-0 נגד אסטוניה. אליסאו זומן לסגל המורחב של פורטוגל לקראת מונדיאל 2010, אך לא נכלל בסגל המורחב. ב-7 באוקטובר 2011 אליסאו כבש את שער הבכורה שלו בנבחרת בניצחון 3-5 נגד איסלנד במסגרת מוקדמות יורו 2012. אליסאו נכלל בסגל הנבחרת לקראת יורו 2016 ואף זכה עם הנבחרת באליפות אירופה לראשונה בתולדותיה. לאציו הסופר קאפ האיטלקי: 2009 בנפיקה ליגת העל הפורטוגלית: 2014/2015, 2015/2016, 2016/2017 גביע הליגה הפורטוגלית: 2014/2015, 2015/2016 הגביע הפורטוגלי: 2016/2017 הסופר קאפ הפורטוגלי: 2014, 2016, 2017 נבחרת פורטוגל אליפות אירופה בכדורגל: 2016 מדיה וקבצים בנושא אליסאו פריירה דוס סנטוס בוויקישיתוף אליסאו פריירה דוס סנטוס, באתר Transfermarkt אליסאו פריירה דוס סנטוס, באתר Soccerway אליסאו פריירה דוס סנטוס, באתר BDFutbol אליסאו פריירה דוס סנטוס, באתר WorldFootball.net אליסאו פריירה דוס סנטוס, באתר National Football Teams אליסאו פריירה דוס סנטוס, באתר FootballDatabase.eu
אנדרו טוני

אנדרו טוני (באנגלית: Andrew Toney‏; נולד ב-23 בנובמבר 1957) הוא כדורסלן עבר אמריקאי ששיחק בפילדלפיה 76' מליגת ה-NBA בשנים 1980–1988. כונה על ידי כתבי הספורט הבוסטוניים "חונק בוסטון" (Boston Strangler) בשל יכולתו לשלוט לבדו במשחקי הסיקסרס מול בוסטון סלטיקס. בין המשחקים שהעניקו לו את הכינוי המשחק השביעי של גמר המזרח בשנת 1982, בו קלע 34 נקודות והוביל את קבוצתו לגמר ה-NBA. בנוסף קלע 30 נקודות במשחק השני ו-39 נקודות במשחק הרביעי, וממוצעיו לאורך הסדרה היו 26.4 נקודות למשחק. טוני נבחר על ידי הסיקסרס בבחירה השמינית בדראפט ה-NBA של שנת 1980, לאחר קריירת כדורסל מכללות באוניברסיטת דרום-מערב לואיזיאנה. הוא נבחר לשני משחקי אולסטאר, בשנים 1982 ו-1983, וממוצעיו לאורך הקריירה הם 15.9 נקודות למשחק. טוני היה חלק אינטגרלי מקבוצת הסיקסרס זוכת האליפות בעונת 1982/1983, שכונתה "פו פו פו", ונחשבת לאחת הקבוצות הגדולות בתולדות ה-NBA. בקבוצה שיחקו בין השאר שחקנים כג'וליוס אירווינג, מוזס מאלון, בובי ג'ונס ומוריס צ'יקס. הקריירה הקצרה שלו נגמרה בשל פציעות כרוניות ברגליו. פאט ויליאמס (אנ'), סגן הנשיא לענייני כדורסל של אורלנדו מג'יק, שיתף אנקדוטה אודות טוני בריאיון לתוכנית "The Really Big Show" ב-11 בפברואר 2010. ויליאמס סיפר כי כשהיה ג'נרל מנג'ר, בימי יריבות הסלטיקס והסיקסרס (בשנים 1980–1983), שאל את דני איינג', קלע הסלטיקס, מאיזה שחקן הוא הכי מפחד בהגיעה של תקופת הפלייאוף. "לא מג'יק ולא ד"ר ג'יי, אנדרו טוני הוא זה שמותיר אותי ער בלילות!" ענה איינג'. ויליאמס המשיך ואמר שלולא הפציעות הרבות שמהן סבל במהלך הקריירה היה טוני חבר בהיכל התהילה של הכדורסל. כדורסלן העבר והפרשן של רשת TNT צ'ארלס בארקלי הצהיר שטוני הוא השחקן הטוב ביותר שהוא אי-פעם שיחק לצידו. בנו של אנדרו טוני שיחק כדורסל מכללות באוניברסיטת אלבמה בברמינגהאם (UAB) ושיחק כדורסל מקצועני, בין היתר באסקו גדיניה הפולנית. מדיה וקבצים בנושא אנדרו טוני בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA Jackie MacMullan, Ex-76er Toney now fights pain, bitterness, March 31, 1991
דיוניסיאקה

דיוניסיאקה (ביוונית: Διονυσιακά) היא פואמה אפית שנכתבה בידי המשורר היווני נונוס, כנראה בשלהי המאה ה-4 או תחילת המאה ה-5 לספירה. החיבור מורכב מ-48 ספרים הכוללים כ-20,426 טורי שירה בסגנון היוונית ההומרית. זהו אחד האפוסים השלמים הגדולים ביותר ששרדו מהעת העתיקה. הנושא המרכזי של הפואמה הוא לידתו, חייו, מותו ותחייתו של האל דיוניסוס ובמסעו המופלא ממקום לידתו במערב להודו. הדיוניסיאקה נכתבה לכל הפחות בסוף במאה ה-4 או לכל היותר בתחילת המאה ה-5 לספירה. מספר הספרים 48, הוא כנראה סימבולי ומבטא את מספר הספרים הקיימים בשירתו של הומרוס הן האיליאדה והאודיסיאה יחדיו (כאשר בכל אחד ישנם 24 ספרים). ברם, נראה שהדיוניסיקה אינה שלמה, וישנם מספר חוקרים הסוברים כי ישנו גם ספר מספר 49 אשר נונוס לא הספיק לכתוב במהלך חייו. צידוק לסברה זאת יכול להתמך בעובדה כי בשירה התגלו לא מעט מקטעים שבהן יש חוסר עקביות בין הספרים שכנראה מעידים על כך כי היצירה איננה שלמה. ואומנם חלק אחר של חוקרים סוברים כי החוסרים מקורם בהעתקות או בתרגומים לקויים של השירה. בנוסף, כמו מטאמורפוזות של אובידיוס, נונוס כתב את יצירתו כעלילה לא ליניארית, כאשר בין כל סיפור למשנהו יש קשר רופף. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. Hopkinson, N. Studies in the Dionysiaca of Nonnus (Cambridge, 1994) pp. 1–4. הגיית השם ביוונית: דיוניסיאקה, במלרע (ההטעמה בהברה האחרונה). ערך זה הוא קצרמר בנושא תרבות ובנושא יוון העתיקה. אתם מוזמנים לתרום לוויקיפדיה ולהרחיב אותו.
חמש מקורי

חמש מקורי היה מגזין יומי לאקטואליה, מדע ותרבות של תאגיד השידור הישראלי "כאן" ששודר בימי חול בשעות 17:05–18:00 בהגשת ענת קורול-גורדון ודרור פויר ובעריכת גיל טבת. לעיתים החליפו אותם מגוון מגישים נוספים. ב-15 במאי 2017 התוכנית הייתה לשידור הטלוויזיה הראשון של כאן 11. התוכנית האחרונה שודרה ב-10 באוקטובר, ביום בו הסתיים ההסכם עם אולפני הרצליה למיקור חוץ לשלוש תוכניות, והתאגיד כאן החליט לא לחדשה כתוכנית פנימית. דרור פויר, שהיה מועסק על ידי האולפנים, לא התקבל לעבודה בתאגיד בתום ההסכם. התוכנית הוחלפה בתוכנית ערב ערב, שמשודרת מדי יום חול בשעות 18:00-19:00, בהגשה זוגית לסירוגין של דב גיל-הר, רינת ספיבק וקרן אוזן. התוכנית נולדה כתחליף ל"ערב חדש" של הטלוויזיה החינוכית, לאחר שהוחלט כי עם עליית התאגיד לא תעסוק יותר בשידורי החדשות. התוכנית "הערב החדש" עברה לערוץ 23 בשעה 19:30, ומשודרת במתכונת מגזינית. אתר האינטרנט הרשמי של חמש מקורי "חמש מקורי", במיזם "אישים" לתיעוד היצירה הישראלית ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
שבע אקטואלי

שבע אקטואלי הייתה תוכנית אקטואליה על ענייני היום של חטיבת החדשות "כאן", אשר שודרה בערוץ כאן 11 בימי חול בשעות 19:00–19:56. התוכנית היוותה משדר חדשותי מקדים לחדשות הערב. מ-15 במאי עד 10 באוקטובר 2017 התוכנית הופקה בידי אולפני הרצליה במסגרת הסכם למיקור חוץ. הנחו אותה בהגשה זוגית יועז הנדל ומיכל רבינוביץ', לאחר תקופה קצרה של שידור משותף עברה רבינוביץ להנחות את מהדורת "חדשות השבת" בערוץ, והנדל פרש מהגשת שידור התוכנית. לאחר מכן התוכנית הוגשה בידי אמיר בר שלום, שלפני כן כיהן ככתב המדיני בתאגיד השידור, והתוכנית הופקה באולפני תאגיד השידור הישראלי. ב-27 בדצמבר שודרה התוכנית האחרונה. בשעת השידור של התוכנית משודרת כיום תוכנית האקטואליה ״שבע עם איילה חסון״. שבע אקטואלי, באתר כאן ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
עונת 2010/2011 בפרמייר ליג

עונת 2010/2011 הייתה העונה ה-19 של פרמייר ליג שהיא הליגה האנגלית הבכירה בכדורגל. העונה החלה ב-14 באוגוסט 2010 והסתיימה ב-22 במאי 2011. הליגה הבכירה כללה 20 קבוצות. ניוקאסל יונייטד, וסט ברומיץ' אלביון ובלקפול היו הקבוצות שעלו מפוטבול ליג. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. מנצ'סטר יונייטד זכתה באליפות בפעם ה-19 בתולדות המועדון. בסוף העונה לפוטבול ליג ירדו בירמינגהאם סיטי, בלקפול ווסטהאם יונייטד. במקומן לליגה הבכירה עלו קווינס פארק ריינג'רס, נוריץ' סיטי וסוונסי סיטי. דימיטאר ברבאטוב (בולגריה בולגריה) ממנצ'סטר יונייטד וקרלוס טבס (ארגנטינה ארגנטינה) ממנצ'סטר סיטי כבשו 20 שערים כל אחד וזכו בתואר מלך השערים. סקוט פארקר מוסטהאם יונייטד זכה בפרס כדורגלן השנה של התאחדות עיתונאי הכדורגל האנגלית. גארת' בייל מטוטנהאם הוטספור זכה בפרס כדורגלן השנה שהוענק על ידי התאחדות שחקני הכדורגל. ג'ו הארט ממנצ'סטר סיטי זכה ב"פרס כפפת הזהב" לשוער הטוב של העונה. מדיה וקבצים בנושא עונת 2010/2011 בפרמייר ליג בוויקישיתוף נתונים מפורטים מאתר rsssf נתונים מפורטים מאתר bdfutbol Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית)
הגנים הבוטניים של ניו יורק

הגנים הבוטניים של ניו יורק (באנגלית: New York Botanical Garden) הם מהגנים הבוטניים המובילים בארצות הברית. שטח הגנים כ-1 קמ"ר, והם ממוקמים ברובע הברונקס של העיר ניו יורק במדינת ניו יורק. בשנת 1967 הם נקבעו כציון דרך היסטורי לאומי. הגנים הוקמו בשנת 1891 בשטח אחוזה בשם "בלמונט" שהייתה בבעלות פייר לורילארד, יבואן טבק ידוע, ונפתחו בשנת 1896. הקמת הגנים מומנה מתרומות שנאספו על ידי הבוטנאי נתניאל לורד בריטון ואשתו אליזבת גרטרוד בריטון מאוניברסיטת קולומביה שביקר בגני קיו שבלונדון ושאף לבנות גנים דומים בניו יורק. הגנים הבוטניים כוללים 48 גנים שונים, אזור ביצות, מפלים, יער אלונים. כן גדלים בהם עצי דובדבן, תרזה ואשוח בני למעלה ממאתיים שנה. בגנים מצויה חממה שנבנתה בסוף המאה ה-19 בסגנון "ארמון הבדולח", גן ורדים הקרוי על שמה של פגי רוקפלר, גן יפני, אוסף אורנים וספרייה גדולה. בלב הגנים הבוטניים נמצא יער ששטחו 162,000 מ"ר - שריד אחרון ליער המקורי שכיסה את האזור בו מצויה העיר ניו יורק לפני בואם של המתיישבים האירופים. הגנים הבוטניים של ברוקלין מדיה וקבצים בנושא הגנים הבוטניים של ניו יורק בוויקישיתוף אתר האינטרנט הרשמי של הגנים הבוטניים של ניו יורק (באנגלית) הגנים הבוטניים של ניו יורק, ברשת החברתית פייסבוק הגנים הבוטניים של ניו יורק, ברשת החברתית אקס (טוויטר) הגנים הבוטניים של ניו יורק, ברשת החברתית אינסטגרם הגנים הבוטניים של ניו יורק, ברשת החברתית LinkedIn הגנים הבוטניים של ניו יורק, סרטונים בערוץ היוטיוב הגנים הבוטניים של ניו יורק, ברשת החברתית Goodreads הגנים הבוטניים של ניו יורק, באתר אנציקלופדיה בריטניקה (באנגלית) New York Botanical Garden, The Cultural Landscape Foundation
Malibu (שיר של מיילי סיירוס)

Malibu (בעברית: מאליבו) הוא שיר של הזמרת האמריקאית מיילי סיירוס. השיר נכתב על ידי סיירוס והמפיק שלה, אורן יואל. הוא יצא לאור ב־11 במאי 2017 על ידי תקליטי RCA בתור הסינגל המוביל באלבום האולפן השישי של סיירוס, Younger Now. לאחר שחרורו של אלבום האולפן החמישי של סיירוס, "Miley Cyrus & Her Dead Petz", הזמרת המשיכה לעבוד על אלבום האולפן השישי שלה. באוקטובר 2016 סיירוס הודיעה שהתארסה מחדש לשחקן האוסטרלי ליאם המסוורת', איתו הייתה במערכת יחסים לסירוגין מאז שנת 2010. באחד הראיונות של סיירוס למגזין בילבורד, היא אמרה שכתבה את השיר במכונית כשהייתה בדרך ליומה הראשון כמנטורית בתוכנית The Voice. השיר הוכרז לראשונה בכתבת שער למגזין "בילבורד" במאי 2017, שם הודיעה סיירוס כי השיר, שיהיה הסינגל הראשי מאלבום האולפן השישי שלה, שיצא מאוחר יותר תחת השם Younger Now, והוא ישוחרר ב-11 במאי 2017. בעוד ששמו מתייחס לעיר מאליבו בקליפורניה, השיר דן בעיקר במערכת היחסים שלה עם המסוורת'. השיר הופק על ידי אורן יואל, שאיתו סיירוס עבדה גם על אלבומיה הקודמים. עטיפת הסינגל נחשפה ב־10 במאי 2017. בתמונה רואים את סיירוס שוכבת על הדשא בחצר האחורית של ביתה, עם טבעת אירוסין על ידה השמאלית. התמונה צולמה על ידי ארוסה של סיירוס, המסוורת'. סיירוס הופיעה עם השיר לראשונה ב-13 במאי 2017 ב־Wango Tango. היא הופיעה גם בטקס פרסי בילבורד ובגמר התוכנית The Voice. את הופעתה ב-The Voice הקדישה סיירוס לאריאנה גרנדה ולקורבנות הפיגוע במנצ'סטר ארנה שקרה יומיים לפני כן. הווידאו קליפ של השיר בוים על ידי סיירוס ודיאן מרטל, והועלה לערוץ ה־YouTube הרשמי של הזמרת ב־11 במאי 2017. בקליפ ניתן לראות את סיירוס מקפצת בשמחה בחוף הים, נרגעת לצד המפלים ומשחקת עם כלב בדשא. הקליפ גרף מעל ל־14 מיליון צפיות ב־24 השעות הראשונות לאחר פרסומו, ומעל ל־50 מיליון צפיות בשבוע הראשון. ב-1 ביוני עבר הקליפ את רף ה-100 מיליון צפיות ביוטיוב וזכה בתואר "Vevo Certified" רק לאחר 21 ימים לצאתו. מידע על היצירה "Malibu" באתר מיוזיק בריינז מידע על הסינגל "Malibu" באתר מיוזיק בריינז סרטון השיר "Malibu" באתר יוטיוב מידע על הרצועה "Malibu" באתר ספוטיפיי Shirley Halperin, ‏"What's Next for Miley Cyrus?", במגזין בילבורד, 10 בספטמבר 2015 Erin Jensen, Finally! Miley Cyrus addresses her engagement ring from Liam Hemsworth on 'Ellen', בעיתון USA Today Miley Cyrus' 'Malibu' Video: Watch, Billboard, ‏2017-05-11 Hilary Hughes, Miley Cyrus‘s Upcoming New Song Is All About Loving Liam Hemsworth, MTV News (באנגלית) Da'Shan Smith, ‏"Miley Cyrus Reveals Liam Hemsworth Shot the Photo For Her 'Malibu' Cover Art", במגזין בילבורד, 11 במאי 2017 Miley Cyrus Dedicates 'Malibu' Performance to Manchester Attack Victims, EW.com (באנגלית) "Billboard Music Awards: Miley Cyrus Gives Country-Tinged Performance of 'Malibu'". The Hollywood Reporter (באנגלית). נבדק ב-2017-05-28.
Give It Up to Me

Give It Up to Me (בעברית: תוותר על זה בשבילי) הוא שיר של הזמרת הקולומביאנית שאקירה, מאלבום האולפן השמיני שלה, She Wolf. השיר יצא לאור ב-19 באוקטובר 2009, כסינגל השלישי מן האלבום. עם יציאתו, השיר קיבל ביקורות חיוביות מרוב מבקרי המוזיקה, אשר העריכו את ההפקה ואת שיתוף הפעולה עם ליל ויין וטימבלנד. השיר הגיע למקום ה-29 במצעד הבילבורד הוט 100 שבארצות הברית, ומאוחר יותר קיבל את תואר ה"זהב" על ידי תעשיית ההקלטות של אמריקה (RIAA) כאשר מכר למעלה מחצי מיליון עותקים ברחבי המדינה. השיר הוא בין השירים המצליחים ביותר של הזמרת בארצות הברית. בנוסף השיר השיג הצלחה בינונית במקומות רבים ביניהם: אוסטרליה, קנדה ואירופה. הווידאו קליפ של השיר צולם על ידי סופי מולר ויצא לאור ב-17 בנובמבר 2009. השיר נכתב על ידי שאקירה, טימותי מוסלי, דואין קרטר ורבים אחרים. הווידאו קליפ של השיר צולם על ידי סופי מולר. ב-13 בנובמבר 2009, אנשים סיפקו מבטים ראשוניים על כל מה שנוגע לפרויקט הזה, ובמיוחד בכל הנוגע לשיר עצמו. הווידאו קליפ המלא הועלה לראשונה ב-17 בנובמבר, לערוץ ה-Vevo של הזמרת. במהלך הקליפ, ניתן לראות סצנות של שאקירה וליל ויין אשר מתמזגות בכוריאוגרפיה. ג'יימס מונטגומרי מ-MTV News ציין כי הוא רואה דמיון רב עם הווידאו קליפ הזה לבין "(Single Ladies (Put a Ring on It" של הזמרת האמריקאית ביונסה נואלס, כאשר ניתן להבחין זאת על ידי הדגשת הלבוש, הכוריאוגרפיה, וסגנון הריקוד. השיר הצליח להיכנס לשלושה מצעדים, והוא בין השירים הכי פחות מוצלחים של הזמרת מבחינת המצעדים. מידע על השיר "Give It Up to Me" באתר AllMusic סרטון השיר "Give It Up to Me" באתר יוטיוב "Gold & Platinum - RIAA". RIAA (באנגלית אמריקאית). נבדק ב-2018-02-27. Stats: SHAKIRA : The Receipts - Classic ATRL, classic.atrl.net (באנגלית) (ארכיון) FMQB: Radio Industry News, Music Industry Updates, Arbitron Ratings, Music News and more!, web.archive.org, ‏2005-12-10 "Shakira – Give It Up to Me". Amazon.com (US). Retrieved 28 May 2013. Give It Up To Me, Sanity
Did It Again

Did It Again (בעברית: עשיתי זאת שוב) הוא שיר של הזמרת הקולומביאנית שאקירה, מאלבום האולפן השמיני שלה, She Wolf. השיר יצא לאור ב-16 באוקטובר 2009, כסינגל השני מן האלבום. השיר הוא שיר אלקטרופופ עם אלמנטים של סמבה. באופן מילולי, השיר מפרט את מעורבותה של שאקירה בפרשת נישואים של גבר, שמובילה לה הרגשה של אשמה ופגיעה כאשר עשתה משהו שפגע בקשר כצפוי, ולכן קוראים לשיר "עשיתי זאת שוב" ככל הנראה מטעות חוזרת שבאה מצידה של שאקירה. עם הוצאתו השיר התקבל היטב על ידי מבקרי המוזיקה, כאשר רבים מהם החמיאו על התוכן הלירי שבתוכו. מבחינה מסחרית, השיר השיג הצלחה מתונה כאשר מכר למעלה מ-20,000 עותקים בספרד. השיר נכנס למצעדים המובילים בעולם, ביניהם ספרד, שם קיבל תואר "זהב", איטליה והממלכה המאוחדת. הווידאו קליפ של השיר צולם בספטמבר 2009. את הקליפ ביימה סופי מולר, שעבדה בעבר עם שאקירה בקליפ, של "Hips Don't Lie". שאקירה הביאה אזכורים לציוריו של הצייר הבריטי לורנס אלמה-טדמה, שפירט סצנות של נשים בחדרי אמבטיה טורקיים. לאחר ששאקירה הוכנסה לצורת ריקודים איסלנדית עכשווית על ידי החברה, היא ומולר גייסו את הכוריאוגרפית האיסלנדית קתרין הול, שתעשה את הכוריגאורפיה ואת סדרות הריקודים בווידאו קליפ. כששאלו מהי ההשראה אשר עומדת מאחורי הקליפ של השיר, שאקירה אמרה שהיא ומולר "הביאו את כל היצירות האלה - נשים מרוקאיות מסובבות ומפנות את ראשן, ואת השירה מהציורים של אלמה - טדמה, וגם את הריקוד האיסלנדי העכשווי מכיוון שאנחנו מערבבים את כל החלקים האלה יחד עבור הווידאו". השיר נחל הצלחה נאה ברחבי העולם במצעדים, כאשר במקסיקו, בלגיה ומצעד שירי הדאנס קלאב שבארצות הברית, נכנס לשלישייה הפותחת. מידע על היצירה "Did It Again" באתר מיוזיק בריינז מידע על הסינגל "Did It Again" באתר מיוזיק בריינז סרטון השיר "Did It Again" באתר יוטיוב Sony Music México, ¡Lo hecho está hecho!¿Si o no? Bueno, esta vez el gran tema de @shakira "Lo Hecho Está Hecho" se lleva disco de Oro. ¡Felicidades!pic.twitter.com/khxt8SoYvf, @sonymusicmexico, ‏2019T14:00 (בספרדית) 🌸 𝓚𝓪𝓵  🌸 𝓟𝓲𝓷𝓷𝓮𝓭  🌸, New certification updates in México! Congrats @shakira! pic.twitter.com/COpQWxXave, @HipsLikeShak, ‏2019T8:35 (בספרדית) Promusicae - Productores de Música de España, www.promusicae.es (בספרדית) Stats: SHAKIRA : The Receipts - Classic ATRL, classic.atrl.net (באנגלית) (ארכיון)
אידו (ראש גולת כספיא)

אִדּוֹ היה ראש הגולה של עם ישראל והנתינים בעיר בשם כספיא בקרבת נהר אהוא, בתקופת שיבת ציון. הוא נזכר בספר עזרא, פרק ח'. במהלך עלייתו לארץ, ראה עזרא שבין העולים יש מחסור בלוויים הדרושים לצורך שיקום עבודת המקדש. עזרא שלח משלחת לכספיא, לבקש את עזרתו של אידו, בבקשה שישלח לו לוויים שיעלו עמו ארצה. אידו שלח אל עזרא שמונה עשר לויים מבני מחלי, עשרים מבני מררי ו-220 נתינים (שהיו צאצאיהם של שבעת עמי כנען, שדוד המלך הקצה לעובדים תחת הלווים, ע"פ חז"ל מדובר בצאצאי הגבעונים) שיהיו למשרתים במקדש. לא ברור בדיוק בפסוק, האם אידו הוא ששלח גם את הנתינים או רק את הלוויים.
Sqlmap

Sqlmap (מבטאים: "אס קיו אל מאפ") היא תוכנת קוד פתוח, המשמשת לאיתור וניצול פגיעויות במסדי נתונים ומציגה אפשרויות להזרקת קוד זדוני אליהן. מופעלת דרך שורת הפקודה וזמינה להורדה עבור מערכות הפעלה שונות: הפצות לינוקס, חלונות ומערכות הפעלה MAC OS. בנוסף למיפוי ולאיתור הפגיעויות, מאפשרת התוכנה גישה אל מסד הנתונים, עריכה ומחיקת נתונים וצפייה בנתונים המופיעים בטבלאות כגון: משתמשים, סיסמאות, גיבובים, מספרי טלפונים, כתובות דואר אלקטרוני, כרטיסי אשראי ועוד מידע חסוי ורגיש. ל-Sqlmap תמיכה ב-DBMS,MySQL, Oracle, PostgreSQL, Microsoft SQL Server, Microsoft Access, IBM DB2, SQLite, Firebird ו-SAP MaxDB. וכן תמיכה מלאה בכל טכניקות ההזרקה: Boolean, Error, Stuck, Time, Union. השימוש הסטנדרטי בתוכנה, בסביבת יוניקס, יתבצע כדלקמן: sqlmap -u "http://172.16.0.0/files/file.php?id=1" ניתן לשלב ערכים נוספים: dbs--: יציג את מסדי הנתונים. tables--: יציג טבלאות במסד הנתונים. columns--: יציג עמודות במסד הנתונים. sqlmap -h: תפריט העזרה של כלי זה. אתר האינטרנט הרשמי של Sqlmap (באנגלית) Sqlmap, ברשת החברתית אקס (טוויטר) עמוד הפיתוח באתר גיטהאב - Github. (באנגלית)
סילבי גולאר

סילבי גולאר (בצרפתית: Sylvie Goulard; נולדה במרסיי ב-6 בדצמבר 1964) היא פוליטיקאית צרפתייה, נשואה ואם ל-3 ילדים, התומכת באיחוד האירופי ובנאט"ו ומחזיקה בעמדות ניציות נגד משטרו של ולדימיר פוטין. גולאר כיהנה כשרת ההגנה והכוחות המזוינים של צרפת ממאי 2017 ועד 20 ביוני באותה שנה, במסגרת ממשלתו של אדואר פיליפ, תחת הנשיא עמנואל מקרון. היא התפטרה מהממשלה עקב חקירת סיעתה הפרלמנטרית באיחוד האירופי בחשד למימון פסול של עוזרים על חשבון הפרלמנט, לצד מנהיג מפלגתה שכיהן כשר המשפטים, פרנסואה ביירו. לפני כן הייתה חברת הפרלמנט האירופי במסגרת מפלגת מרכז ופרו-אירופית מתונה, וב-2016 הצטרפה למפלגתו של מקרון, קדימה! (En Marche!). היא האישה השנייה לכהן כשרת ההגנה הצרפתית, לאחר מישל אליו-מארי. ירשה אותה בתפקיד פלורנס פרלי, מהמפלגה הסוציאליסטית. מדיה וקבצים בנושא סילבי גולאר בוויקישיתוף אתר האינטרנט הרשמי של סילבי גולאר סילבי גולאר, ברשת החברתית פייסבוק סילבי גולאר, ברשת החברתית אקס (טוויטר) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אלכסנדרה אנדרסן

אלכסנדרה אנדרסן (בנורווגית: Alexandra Gamlemshaug Andresen; נולדה ב-23 ביולי 1996) הייתה המיליארדרית הצעירה ביותר בעולם (נכון לשנת 2021 היא המיליארדרית השנייה בצעירותה). בשנת 2020 הוערך הונה בכ-1.1 מיליארד דולר. אנדרסן היא נצר למשפחה שהתפרסמה בנורווגיה, לאחר שאחד מאבותיה, יוהאן הנריק אנדרסן, ייסד בשנת 1849 את מותג הסיגריות המוביל במדינה. יוהאן אנדרסן הקים את חברת Ferd (אנ'), שמשמעות שמה בנורווגית הוא "מסע", באמצעותה רכש את מפעל הטבק J.L. Tiedemanns. יצרנית הסיגריות שהקים נעשתה למובילה בנורווגיה במשך יותר מ-150 שנה. בשנת 2005 מכרה המשפחה את המניות שלה ל"סקנדינביק טובאקסקומפני" מסיבות מוסריות. אביה של אלכסנדרה אנדרסן השקיע את הסכום שקיבל, קרוב ל-500 מיליון דולר, ובשנת 2007 קיבלה מאביה 42.2% מהמניות של חברת ההחזקות שלו. אחותה הגדולה, כריסטינה, קיבלה סכום זהה. האחיות אנדרסן התפרסמו למרות זאת רק בשנת 2016, משום שרשויות המס בנורווגיה פרסמו רק אז את החזרי המס של צעירים מעל גיל 17. אנדרסן למדה בפנימייה בבריטניה ונכון לשנת 2017 מתגוררת בגרמניה, שם היא עוסקת ברכיבה אמנותית על סוסים באופן מקצועי. היא זכתה בכמה תחרויות רכיבה אמנותית ודגמנה בעבור חברת ביגוד לרוכבים בשם KingsLand. אף על פי שגדלה עם מודעות להונה, אנדרסן חוסכת את רוב כספה ובשנות נעוריה החזיקה רק במכוניות יד שנייה. mako, המיליארדרית הצעירה בעולם: רק בת 19, באתר TheMarker‏, 2 במרץ 2016 מערכת mako כסף, ‏המיליארדרית הצעירה בעולם: רק בת 19, באתר ‏מאקו‏, 2 במרץ 2016 מקס ידור-פלמגרן, כך נכנסו שתי אחיות נורבגיות צעירות לדירוג המיליארדרים השנתי, ‏06 במרץ 2016 (בפורבס) אוריאל הרמן, ‏רק בת 19: צפו בסיפורה של המיליארדרית הצעירה בעולם, באתר גלובס, 4 במרץ 2016 nrg סגנון, בגיל 19: המיליארדרית הצעירה ביותר של 'פורבס', באתר nrg Lianna Brinded, The incredible life of the youngest billionaire in the world, Alexandra Andresen, who is only 19, ‏01 במרץ 2016 (באנגלית) ערך זה הוא קצרמר בנושא נורווגים. אתם מוזמנים לתרום לוויקיפדיה ולהרחיב אותו.